ქაჩუს უღელტეხილი
ქაჩუს უღელტეხილი — უღელტეხილი საქართველოსა და რუსეთის (ჩეჩნეთი) საზღვარზე, კახეთის მხარეში, ახმეტის მუნიციპალიტეტში. მდებარეობს პირიქითის ქედზე. სიმაღლე ზღვის დონიდან 3550 მ. აგებულია ლიასური თიხაფიქლებით. უღელტეხილი პირიქითის ხეობას აკავშირებს მდინარე შაროარღუნის აუზთან. თხემური ნაწილი კლდოვანია, ჩრდილოეთ მხარეს მყინვარია. ქაჩუს უღელტეხილის კალთები შემოსილია ალპური მდელოთი.